Diari Oficial de la Generalitat Valenciana


Sumari del DOGV 4215, del 22-03-2002 (2002/2278)

Notificació al senyor Joaquín Torregrosa Pérez. Expedient número I-2001/0328.
-----------------------------------------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2278


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Joaquín Torregrosa Pérez. Expedient número I-2001/0328. [2002/M2278]
  
De conformitat amb allò que ha acordat aquesta secretaria general, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú; per mitjà del present edicte es notifica al senyor Joaquín Torregrosa Pérez, amb últim domicili conegut al camí de la Cova, s/n de la localitat de Jacarilla, Acord d'Iniciació I-2001/0328, de data 21 de gener de 2002, dictat en l'expedient sancionador, que s'està tramitant en el Servei d'Espectacles i Establiments Públics:
  
«Vista la denúncia formulada per la Guàrdia Civil de Jacarilla i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el reglament per a l'exercici de la potestat sancionadora, s'ha pogut comprovar la realització dels següents fets:
  
El dia 10 de novembre de 2001, a les 21.20 hores, es va realitzar inspecció a l'establiment denominat Cafeteria Bar de Copas, siti al camí de la Cova, s/n de Jacarilla, el titular del qual és el senyor Joaquín Torregrosa Pérez, domiciliat en la mateixa adreça, i es va verificar que mancava de llicència municipal d'obertura, si bé, de les actuacions preliminars es desprén que la va sol·licitar a l'ajuntament amb data posterior a la denúncia.
  
Els referits fets poden constituir una infracció qualificada de molt greu tipificada en l'article 23 a) de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'article 26.c) de la citada llei, el qual establix:
  
Les faltes molt greus se sancionaran amb multa en quantia d'1.000.001 a 61.227.278 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis baixa de les empreses del registre corresponent amb prohibició d'organització d'espectacles o activitats recreatives per temps no superior a un any i clausura de locals.
  
La comesa d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles.
  
En el present supòsit es proposa una sanció de clausura del local de referència.
  
Tot això sense perjuí del que resulte de la instrucció; l'òrgan competent per a la resolució del present expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposen l'article 31 de la citada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/93, de 4 d'agost, s'acorda:
  
La incoació del corresponent expedient sancionador contra el senyor Joaquín Torregrosa Pérez, per presumpta infracció dels articles. 23 a) de la Llei 2/1991, i se li comunica que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat; en aquest cas, es resoldrà el procediment amb la imposició de la sanció que siga procedent.
  
Així mateix, s'acorda nomenar instructor i secretària de l'expedient sancionador el senyor Manuel Sáiz Blanco i la senyora Mª Ángeles Sebastiá Rodríguez respectivament, als quals es notificarà en forma aquest nomenament, així com als inculpats, de conformitat amb el que establix l'article 135 de la Llei 30/1992 de RJPAC i l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 del la citada Llei 30/1992 de RJPAC.
  
En virtut del que establix l'article 16.1 del Reial Decret 1.398/1993, se li concedix un termini de 15 dies, comptats a partir de l'endemà de la notificació del present acord, perquè aporte quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució amb els efectes previstos en els articles 18 i 19 del Reial Decret 1.398/1993.»
  
I perquè servisca de notificació a l'interessat mencionat anteriorment, s'expedix el present edicte.